
Ministru kabineta noteikumi Nr. 418
Rīgā 2026. gada 21. jūlijā (prot. Nr. 39 27. §)
Grozījumi Ministru kabineta 2022. gada 20. septembra noteikumos Nr. 585 "Tiesu administrācijas nolikums"
Izdoti saskaņā ar Valsts pārvaldes iekārtas likuma 16. panta pirmo daļu
· 1. Izdarīt Ministru kabineta 2022. gada 20. septembra noteikumos Nr. 585 "Tiesu administrācijas nolikums" (Latvijas Vēstnesis, 2022, 185. nr.; 2023, 237. nr.; 2025, 131. nr.) šādus grozījumus:
· 1.1. izteikt 2. punktu šādā redakcijā:
· "2. Tiesu administrācijas darbības mērķis:
· 2.1. nodrošināt atbalstu rajonu (pilsētu) tiesu un apgabaltiesu (turpmāk – tiesa) efektīvam darbam un attīstībai, sniegt atbalstu citu tieslietu jomas institūciju darbam un attīstībai;
· 2.2. normatīvajos aktos noteiktajos gadījumos un kārtībā nodrošināt valsts nodrošināto juridisko palīdzību (turpmāk – juridiskā palīdzība) un kompensāciju izmaksu cietušajiem;
· 2.3. īstenot normatīvajos aktos noteiktās kompetences tiesiskās aizsardzības procesa un maksātnespējas procesa jautājumos, kā arī aizsargāt darbinieku intereses darba devēja maksātnespējas gadījumā.";
· 1.2. izteikt 3.5. apakšpunktu šādā redakcijā:
· "3.5. apsaimniekot līdzekļus, kas paredzēti valsts kompensācijām cietušajiem, kā arī nodrošināt informatīvu atbalstu noziedzīgos nodarījumos cietušajiem;";
· 1.3. papildināt ar 3.6. apakšpunktu šādā redakcijā:
· "3.6. apsaimniekot juridiskās personas maksātnespējas procesa depozīta un fiziskās personas maksātnespējas procesa depozīta līdzekļus, Maksātnespējas likuma 118.1 pantā noteiktos līdzekļus un darbinieku prasījumu garantiju fonda līdzekļus;";
· 1.4. papildināt ar 3.7. apakšpunktu šādā redakcijā:
· "3.7. īstenot darbinieku interešu aizsardzību darba devēja maksātnespējas gadījumā.";
· 1.5. izteikt 4.1. apakšpunktu šādā redakcijā:
· "4.1. pilda likumā "Par tiesu varu", Maksātnespējas likumā un likumā "Par darbinieku aizsardzību darba devēja maksātnespējas gadījumā" noteiktos uzdevumus;";
· 1.6. izteikt 10. punktu šādā redakcijā:
· "10. Tiesu administrācijas lēmumus un faktisko rīcību var apstrīdēt Tieslietu ministrijā, Maksātnespējas likumā noteiktajos gadījumos – pārsūdzēt tiesā. Tieslietu ministrijas lēmumu var pārsūdzēt tiesā."
· 2. Grozījumi stājas spēkā 2026. gada 1. oktobrī.

